***RMS Queen Mary 2*** (қаз. *«Мэри Патшайым 2»*) — әлемдегі алып лайнерлердің бірі. Францияның Сен-Назер верфінде соғылып, 2003 жылы қолданысқа берілді. Queen Mary 2 атақты «Титаниктен» 76 метр ұзын. Лайнер «Cunard Line» Британ кеме соғу компаниясының меншігі. 2003 жылы қолданысқа берілгенінде *Queen Mary 2* әлемде теңдесі жоқ ең алып лайнер болған. Ол өзінің статусын ұзақ ұстай алмады. 2006 жылы Royal Caribbean International-дің 154,407 тонналық «Freedom of the Seas» лайнерін, кейіннен 2009 жылы 225,282 тонна құрайтын «Oasis of the Seas» лайнерін қолданысқа береді. Бірақ та *Queen Mary 2* әлемде теңдесі жоқ кеме болып саналады.

Лайнердің аты «Queen Mary» лайнердің құрметіне қойылған. Ал ол өз кезегінде Ұлыбритания патшасы Георг V-нің жұбайы Мария Тектің құрметіне қойылған болатын.

Құрылысы
--------

*Queen Mary 2* құрылысы, Сен-Назер, Франция, Желтоқсан, 2003 ж.
1998 жылдың желтоқсанында Cunard Line *Queen Mary-дің жобасы* атты жобасын іске асырады. Жоба *Queen Elizabeth 2* лайнеріне сыңар болады деп есептелді. Солтүстік Ирландияның Harland and Wolff, Норвегияның Aker Kværner, Италияның Fincantieri, Германияның Meyer Werft және Францияның Chantiers de l'Atlantique кеме соғу компанияларына осы жобаға қатысуға шақырады. Нәтижесінде 2000 жылы 6 қарашада Францияның Chantiers de l'Atlantique компаниясымен келісімшартқа отырады.

2002 жылы 4 Шілдеде Франциядағы Сен-Назер қаласында лайнердің килі қойылады. Корпусқа *G32* нөмірі беріледі. Кеменің құрылысына шамамен 3,000-дай жуық шеберлер мен 20,000-ға жуық жұмысшылар **сегіз миллион сағат** уақыттарын жұмсаған. Құрғақ докта 300,000 болат бөлшектерден тұратын 94 блоктан кемені құрастырады.

*Queen Mary 2* 2003 жылы наурыздың 4 жұлдызында суға түсіріледі. 25-29 Қыркүйек пен 7-11 Қараша аралығында, Сен-Назер мен Иль Д'йё және Бель-Иль аралдары арасымен кеменің жүру сынағын жүргізеді. Кеменің соңғы жұмысы қалған кезде 2003 жылы 15 Қарашада оқыс жағдай орын алады: жұмысшылар мен кемені көруге келген олардың туысқандарына 15 м. биіктіктен арнайы өткел құлап түседі. Соның салдарынан 32 адам жараланып, 16 адам қайтыс болады.

2003 жылы 26 Желтоқсанда Саутгемтон айлағынан шығып, өз саяхатын бастайды.

Қолданылуы
----------

Лайнер круиз ретінде және трансатлантикамен жүзуге де қолданылады.

Лайнердің ішінде
----------------

*Титаниктің*, *Airbus A-380*, автобустың, автомобильдің және адамның өлшемдерін *Queen Mary 2-мен* салыстыру 
* 1310 каюта
* екі үлкен каюта «Grand Duplex»: Атлантиканы кесіп өткеннің бағасы 25 000-нан 82 000 Еуро
* Кәдімгі каюталар 18-25 м²: Атлантиканы кесіп өткеннің бағасы 1 380 Еуро
* 4 бассейн
* тікұшаққа арналған алаңқай
* Теңіздегі ең үлкен кітапхана (8 000 кітап)
* 12 камбуз
* 6 мейрамхана
* 2 интернет-кафе
* әр қабатта тегін кір жуатын орын
* Теннис корты және минигольфке арналған алаңқай
* теңіздегі алғашқы және жалғыз планетарий (150 адамға арналған)
* «Royal Court Theatre», 1 000 орындық театр
* 2 кинотеатр
* сауда орталығы
* қысқы бақ
* Казино
* Теңіздегі ең үлкен балл залы

Қызықты ақпарат
---------------

Сен-Назердегі Chantiers de l’Atlantique верфінде соғылған. Осы верфьтен «Иль де Франс», «Нормандия», «Франс» атты Францияның атақты лайнерлері соғылған.

Queen Mary 2-нің суреттері
--------------------------

* Queen Mary 2 Сан-Франциско шығанағындаQueen Mary 2 Сан-Франциско шығанағында
* Queen Mary 2Queen Mary 2
* Queen Mary 2 ГамбургтеQueen Mary 2 Гамбургте
* Кеменің тұмсығыКеменің тұмсығы
* QM2QM2
* QM2QM2

Тағы қараңыз
------------

* Cunard Line
* Queen Mary
* Queen Elizabeth
* Queen Victoria
* Queen Elizabeth II

Дереккөздер
-----------

1. ↑  Construction of the Largest Liner in the World, Part One, шілде 4, 2002 ~ наурыз 16, 2003.  World Ship Society. Басты дереккөзінен мұрағатталған 19 сәуір 2008. Тексерілді, 16 шілде 2009.
2. ↑  *Plisson, Philip* Queen Mary 2: The Birth of a Legend —  Harry N. Abrams, Inc, 2004. — ISBN 0810956136.
3. ↑  Toll climbs in Queen Mary 2 shipyard accident.  CTV News (16 қараша 2003).

Сыртқы сілтемелер
-----------------

* Cunard Line компанияның ресми сайты

| Records |
| --- |
| Ізашары:***MS Navigator of the Seas*** | **Әлемдегі ең үлкен жолаушы кемесі**2004 — 2006 | Ізбасары:***MS Freedom of the Seas*** |